cyanic-selkie/wikianc huggingface dataset:
Baroka mūzikas dienas Rēzeknē
BMD Rēzeknē hronika
• Festivāls noslēdzas ar koncertu Latvijas Radio Pirmajā studijā. Skan daļas no muzikālā pastičo “Re: Frics” koncertversijā.
• Mēnesi vēlāk muzikālais pastičo “Re: Fritz” piedzīvo 2 izrādes uz Bāzeles koncertzāles SCALA skatuves Šveicē.
Knutineica
Knutineica ir ciems Rožupes pagastā, Līvānu novadā. Atrodas 183 km attālumā no Rīgas.
Peko
Peko igauņu mitoloģijā ir auglības, mājas un ražas dievs, kurš rūpējās par bagātīgu ražu, lopu auglīgumu un ģimenes labklājību. Viņu atveidoja no bišu vaska vai koka. Ziemā Peko tēlu glabāja īpašs priesteris, kas pavasarī aršanas darbu laikā to iznesa laukā.
Spiridons Staiss
Spiridons Staiss (gr) bija grieķu sporta šāvējs, 1896. gada vasaras olimpisko spēļu dalībnieks.
1896. gada vasaras olimpiskās spēles
Staiss 1896. gada vasaras olimpiskajās spēlēs Atēnās startēja 200 metru šaušanā ar militāro šauteni. Šajā disciplīnā viņš ieguva 845 punktus un 12./13. vietu, kopā ar Dānijas sportistu Eiženu Šmitu.
Trīsdaivu ambrozija
Trīsdaivu ambrozija (Ambrosia trifida) ir augu suga kurvjziežu dzimtas Ambroziju ģintī. Savvaļā tā ir sastopama Ziemeļamerikā, taču suga ir ievazāta arī Eiropā, tostarp, Latvijā.
Morfoloģija
Trīsdaivu ambrozija ir viengadīgs, 40-120 cm augsts vienmājas lakstaugs, kuram vīrišķie un sievišķie ziedi ir nodalīti viena auga robežās. Auga stublājs ir stāvs, vispārēji apmatots un augšdaļā var sazaroties. Lapas ir aptuveni 4-15 cm garas, apmatotas, trīsdaivainas, piecdaivainas, vai šķeltas, lai gan augšējās lapas nereti ir veselas. Lapas daivas (plūksnas) ir platas, to mala ir gluda vai attāli zobaina, lapām ir kāts.
Ziedi ir izvietoti zara galā, blīvā vārpveida ķekarā. Vīkala lapas ir zālainas un saaugušas. Vīrišķie ziedi ir blīvā kurvīšveida ziedkopā. Vīrišķo ziedu vainags ir stobrveidīgs, pie pamata tam ir matveidīgas pieziedlapas. Sievišķie ziedi atrodas zem vīrišķo ziedu kurvīšiem, tie ir reducēti. Sievišķo ziedu vīkalam ir 5 zobiņi.
Auglis ir olveidīgs sēklenis. Zied no jūlija beigām līdz oktobrim.
11. Saeima
11. Saeima ir Latvijas Republikas parlamenta 11. sasaukums, kas savu darbību uzsāka 2011. gada 17. oktobrī un pabeidza 2014. gada 3. novembrī. 11. Saeima tika ievēlēta ārkārtas vēlēšanās pēc iepriekšējās Saeimas atlaišanas, un tādēļ šī Saeimas sasaukuma pilnvaru termiņš ir trīs, nevis četri gadi.
11. Saeimas sasaukuma laikā tika pieņemti 129 jauni likumi, 781 likumā tika veikti grozījumi. Kopumā notika 151 sēde, no kurām 118 bija kārtējās, bet 27 — ārkārtas un 6 — svinīgās sēdes. Saeima veica izmaiņas Pilsonības likumā, pieļaujot dubultpilsonību, Latvijas Satversme tika papildināta ar Preambulu, tika ieviesta "Nulles deklarācija".
Vēlēšanas
11. Saeimas vēlēšanas notika 2011. gada 17. septembrī, vēlēšanās kandidēja 13 saraksti un tajās nobalsoja 902 569 vēlētāju jeb 60,55% no kopējā balsstiesīgo skaita, savukārt 5% barjeru pārvarēja un 11. Saeimā iekļuva pārstāvji no 5 vēlēšanu sarakstiem:
Piezīme: vienu dienu pirms 11. Saeimas darba sākuma no Reformu partijas izstājās 6 ievēlētie deputāti, tāpēc frakcija darbu uzsāka ar 16 mandātiem nevis 22, kā noteikts CVK lēmumā.
Ahalcihe
Ahalcihe (ka) ir pilsēta Gruzijā, Samche-Džavahetijas mhares un Ahalcihes municipalitātes centrs. Izvietojusies valsts dienviddaļā Mazā Kaukāza kalnos Pochovischali upes krastos 214 km no valsts galvaspilsētas Tbilisi. Vēsturisks Samches novada centrs; pilsētā mīt nozīmīga armēņu diaspora (26,7 % no kopējā iedzīvotāju skaita). Balneoloģisks kūrorts.
Vēsture
Apvidus apdzīvots kopš bronzas laikmeta. Mūsdienu pilsēta dibināta 12. gadsimta 1. pusē. No 14. gadsimta līdz 1580. gadiem bija Meshetijas kultūras, politikas un saimnieciskais centrs. 1579. gadā pilsēta nokļuva Osmaņu impērijas pakļautībā un 1628. gadā kļuva par Ahalcihes provinces centru. 1829. gadā pēc Krievu—turku kara pilsēta nonāca Krievijas sastāvā. 1930. gadā Ahalcihe kļuva par rajona centru.
Nozīmīgs vīnkopības un pārtikas rūpniecības centrs.
Dvīņi (zodiaka zīme)
Dvīņi ir trešā zodiaka zīme, kas reprezentē Dvīņu zvaigznāju. Cilvēki, kas pēc horoskopa ir dvīņi, ir dzimuši laika posmā no 21. maija līdz 20. jūnijam. Tā simbols ir šāds: ♊. Pēc astrologu uzskatiem, tā ir viena no trim gaisa zīmēm. Dvīņu zīmi pārvaldošā planēta ir Merkurs.
Zaļumi (stacija)
Zaļumi ir dzelzceļa stacija līnijā Rēzekne I—Daugavpils. Tā atrodas Augšdaugavas novada Maļinovas pagastā, pie Zaļumu ciema.
Vēsture
Šī stacija tika atvērta 1928. gadā.
Kauņas "Stumbras"
Kauņas futbola klubs "Stumbras" (lt) bija Lietuvas futbola klubs, kurš spēlēja Lietuvas A līgā.
Klubs beidza pastāvēt 2019. gadā.
Mālvalks
Mālvalks var būt:
Knutova
Knutova ir ciems Čornajas pagastā, Rēzeknes novadā. Atrodas 258 km attālumā no Rīgas.
Tankard (grupa)
Tankard ir vācu treša/spīdmetāla grupa no Frankfurtes pie Mainas. Grupa dibināta 1982. gadā.
Pirmsākums
Grupa "Tankard" tika dibināta 1982. gadā Vācijā, Frankfurtē. Tā pārstāv trešmetāla žanru. Grupu dibināja trīs klasesbiedri — Andreass Geremija, Aksels Kacmans un Franks Torvarts. Sākotnēji grupas mēģinājumi notika skolas zālē un nekādos lielākos mērogos nekas netika pasākts. Vienīgā auditorija bija skolas biedri un citi vietējie vienaudži. Tolaik grupas nosaukums vēl bija "Vortex", bet nedaudz vēlāk tika nomainīts uz "Avanger". "Avanger" gurnēja grupas nosaukuma godā līdz grupas dalībnieki vārdnīcā atrada vārdu "tankard", kas no angļu valodas tulkojas kā "kauss".
Pirmā dziesma grupas izpildījumā saucās "Ray Death". Dziesma saistīja kodolieroču kara tēmu. Tankard pirmo reizi uzstājās pazīstami vēl kā "Vortex" vietējās skolas klasē 1983. gadā. 1984. gadā Steamhammer ierakstu studija vēlējās noklausīties Tankard muzikālo sniegumu klātienē un iespējams pat piedāvāt savus pakalpojumus, kas būtu liels solis pirmā albuma izveidē.
Ar laiku Tankard nostiprināja fanu pulku un kļuva arvien populārāki, taču, par spīti niecīgajai peļņai, grupas dalībniekiem vēl joprojām nācās turpināt strādāt dienas darbus, lai pietiekami ar pārtiku un iztikas līdzekļiem aprūpētu savas ģimenes. Vēlāk grupa sāka koncertēt jau lielāka mēroga pasākumos, kā piemēram Metalfest un citos vasaras festivālos. Tur koncertētājiem arī ienākumi ir salīdzinoši lielāki. Tankard 1986. gadā izdeva albumu ar nosaukumu saucas Zombie Attack.
Nosaukums un skolas gaitas
Grupas nosaukums ir atbilstošs un ar savu nozīmi. Tankard dziesmas visbiežāk sevī ietver tādas tēmas, kā "alkohols", "dzeršanas problēmas", "atkarība no alkohola" u.t.t, vienvārd sakot - dziesmu vārdos cildeni tika godināts alkohols. Piedevām, grupa uzskata, ka ir mūzikas industrijā ir ieviesuši tādu jaunu žanru, kā "Alcoholic metal", lai gan pašlaik izteikti tās pārstāvji ir tikai Tankard ar ko arī paši grupas dalībnieki lepojas un dižojas mūziķu sabiedrībā. Tā kā grupa tika dibināta, kad tās dalībnieki vēl bija pusaudži un dziesmu motīvi bija tādi paši, kā šobaltdien, grupas pirmā ģitārista Bernarda Rapprich vecāki iebilda un dēlam neļāva uzturēties "dzērāju bariņa" sabiedrībā. Tā grupa 1986. gadā zaudēja savu ģitāristu un īsi pēc tā uzmanību pievērsa pirmā albma laišanai apgrozībā. Pēc šiem notikumiem par Bernardu vairs netika dzirdets, bet metālisti ņirgājas, ka viņš pašlaik noteikti ir profesionāls ķirurgs. Lai vai kā, Bernerda nomaiņu Tankard biedri komentē, kā labu pārmaiņu, jo jaunais ģitārists bija profesionālāks. Pieminēšanas vērts ir fakts, ka tā kā skolā apreibinošās un alkoholiskās vielas lietot nedrīkst, grupas dalībnieki, ar Andreas priekšgalā, piena pakās sapildīja alu un bez sirdsapziņas pārmetumiem starpbrīžos dzēra pienu. Šo interesanto skatu varēja novērot arī viņu koncertos skolā. Tankard acīmredzami ir pelnījuši sevi dēvēt par Alus Karaļiem! Grupas solists Andreas pirmo reizi piedzērās 13 gadu vecumā 1980. gadā UEFA kausa izcīņas spēlē. Reiz Tankard grupas dalībnieki sagūstīja paralēlklases skolnieku, kas bija pazīstams, kā izsens AC/DC fans. Viņš tika ievests un turpat arī pieķēdēts - Matthäus baznīcas katakombās. Zināms, ka vēlāk viņam izdevies atbrīvoties un aizmukt atpakaļ uz Berlīni pie nu jau savas sievas un bērniem. Vairāk detaļu par šo aktu gan nav pieejams.
Makšķerezers
Makšķerezers (arī Makšķeru ezers) ir beznoteces ezers Ventspils novada Ances pagasta ziemeļos.
Ezers atrodas starpkāpu ieplakā. Ūdens krāsa - brūnūdens. Agrāk viengabalainais ezers mūsdienās aizaugšanas rezultātā sadalījies divās daļās - Rietumu Makšķerezerā (2,5 ha) un Austrumu Makšķerezerā (2,5 ha).
Nokrastes slīkšņā aug parastā purvmirte, rūsganā melncere. Ezerā sastopama vienkāršās ežgalvītes forma ar peldošām lapām (Sparganium emersum f. fluitans). Smilšainā un aizaugošā ezera palienē aug dižlapu dumbrene.
Latvijas PSR laikā ezers atradās Padomju armijas karabāzes teritorijā. Mūsdienās iekļauts dabas liegumā "Ances purvi un meži".
Mazie Klapari
Mazie Klapari (latgaliski: Mozī Klapari) ir ciems Vārkavas novada Vārkavas pagastā. Atrodas pagasta ziemeļrietumos 1,4 km no pagasta centra Vārkavas, 9,6 km no novada centra Vecvārkavas un 208,7 km no Rīgas.
Apdzīvotā vieta atrodas nomaļus no valsts autoceļiem, uz austrumiem no Ašenieku purva.
Ludvika Zāmenhofa laukums (Ščecina)
Ludvika Zamenhofa laukums ir Ščecinas laukums Centra administratīvajā rajonā, Centra apkaimē.
Vēsturiskie nosaukumi
Krustojums izveidots 19. gadsimtā līdz ar pilsētas aizsargmūru nojaukšanu. Līdz Otrajam pasaules karam krustojumam nebija nosaukuma. 1945. gadā tas nosaukts poļu ārsta un esperanto radītāja Ludvika Zāmenhofa vārdā.
Divpadsmit krēsli
"Divpadsmit krēsli" (ru) ir krievu padomju autoru Iļjas Ilfa un Jevgeņija Petrova 1927. gadā kopdarbībā sarakstīts satīrisks romāns. Pirmo reizi izdots 1928. gadā — vispirms publicēts žurnālā Тридцать дней, pēc tam izdots grāmatas formā izdevniecībā Земля и фабрика.
Grāmatas autori odesieši Ilfs un Petrovs sarakstījuši arī romānu "Zelta teļš" (1931), kurā turpinās romāna "Divpadsmit krēsli" galvenā varoņa Ostapa Bendera piedzīvojumi. Abi romāni raksturīgi ar satīrisku padomju dzīves atainojumu, tādēļ nebija vēlami Padomju Savienībā. Laika posmā no 1949. līdz 1956. gadam ar PSKP Centrālās komitejas sekretariāta lēmumu romānus bija aizliegts publicēt.
Romāns "Divpadsmit krēsli", neskatoties uz sākotnējo padomju kritiķu klusēšanu un vēlākām aizdomām par romāna "pretpadomju raksturu", pieredzējis daudz izdevumu un ekranizāciju gan PSRS, gan ārvalstīs. 1997. gadā tas pirmo reizi publicēts pilnā apjomā, bez cenzūras labojumiem. Divi literatūrzinātnieki Mihails Odesskis un Dāvids Feldmans ilgstoši bija pētījuši Ilfa un Petrova daiļrades mantojumu un restaurējuši sākotnējo romāna versiju. Latviešu valodā iznākusi gan cenzētā, gan necenzētā versija.
Sižets
Otrajā daļā darbība pārceļas uz Maskavu. Tur notiek mēbeļu izsole, kurā grib piedalīties arī Ostaps Benders un Vorobjaņinovs, lai nopirktu krēslus. Bet izrādās, ka Vorobjaņinovs ir iztērējis naudu, un krēslus nopērk vairāki citi izsoles dalībnieki. Tagad visas pūles tiek veltītas jauno krēslu īpašnieku izsekošanai un apmānīšanai, lai iegūtu krēslus. Tomēr daži krēsli kopā ar teātra "Kolumbs" darbiniekiem dodas ar kuģi tūrē pa Volgu.
Trešajā daļā Ostaps Benders un Vorobjaņinovs iekārtojas darbā uz kuģa, tomēr drīz tiek padzīti. Turpinot ceļu, viņiem gadās dažādi piedzīvojumi, starp tiem arī skandāls ar šaha entuziastiem Vasjukos. Vēlāk viņi nonāk Pjatigorskā. Pēc tam Terekas upes kanjonā viņu ceļi krustojas ar konkurentu tēvu Fjodoru.
Daudzo "kombināciju" rezultātā ir iegūti un pārmeklēti krēsli, bet dārglietas nav atrastas. Ostaps Benders un Vorobjaņinovs atgriežas Maskavā, kur vēl ir pēdējais krēsls, kas bija pazudis jau pirms izsoles. Ostaps Benders uzzina, ka krēsls atrodas jaunajā dzelzceļnieku klubā. Nākamajā rītā nolemts doties uz klubu, bet naktī Vorobjaņinovs ar bārdas nazi pārgriež rīkli Ostapam Benderam, lai nebūtu jādalās bagātībā. No rīta Vorobjaņinovs steidzas uz klubu, bet tur uzzina, ka dārglietas krēslā atrastas jau pirms vairākiem mēnešiem, un par tām iegūtā nauda ieguldīta jaunā kluba celtniecībā.
Matužēnu strauts
Matužēnu strauts (arī Jaunzvārdes strauts, Matužēnu upīte) ir Grīvu strauta kreisā krasta pieteka Saldus novada austrumos. Iztece pie Kalnpļavnieku mājām. Tek dienvidrietumu virzienā, caurtekot Gludaiņu dīķi. Lielākā pieteka - Vatstrauts.
1112. gads
1112. gads bija garais gads, kas pēc Jūlija kalendāra sākās pirmdienā.
Treka riteņbraukšana
Treka riteņbraukšana ir riteņbraukšanas sporta veids, kurš parasti notiek speciāli būvētā trekā vai velodromā, izmantojot treka velosipēdus.
Koirovka
Koirovka ir ciems Dricānu pagastā, Rēzeknes novadā. Atrodas 239 km attālumā no Rīgas.
Treka riteņbraukšana
Treka riteņbraukšanas sacensības var notikt arī zālāja trekos līdzenos sporta laukumos. Šādas sacensības regulāri notiek vasaras laikā Skotijas Augstkalnu spēlēs, kā arī dažādos vasaras sporta pasākumos Anglijā.
Vēsture
Treka riteņbraukšanas pirmsākumi meklējami ap 1870. gadu. Riteņbraukšanas pirmsākumos tika veidoti mūsdienām līdzīgi iekštelpu koka treki ar divām taisnēm un ieslīpiem pagriezieniem.
Par priekšrocību iekštelpu treka sacensībām tika uzskatīta iespēja kontrolēt skatītājus un iekasēt no tiem naudu, padarot to par ienesīgu sporta veidu. Sākotnējās sacensības trekā piesaistīja līdz pat 2000 skatītājiem. Iekštelpu velotreki pirmoreiz ļāva rīkot šādas sacensības visu gadu. Lielbritānijā par galvenajiem treka riteņbraukšanas centriem kļuva Birmingema, Šefīlda, Liverpūle, Mančestra un Londona.
Lielākās izmaiņas vairāk kā gadsimtu garajā treka riteņbraukšanas vēsturē ir piedzīvojuši paši treka velosipēdi, kļūstot vieglāki un iegūstot aerodinamiskāku formu, lai uzstādītu labākus rezultātus.
Treka riteņbraukšana ir bijusi visu olimpisko spēļu programmā, izņemot 1912. gadā. Sieviešu treka riteņbraukšanas sacensības olimpiskajās spēlēs pirmoreiz tika iekļautas 1988. gadā.
Mālvalks (Lonastes pieteka)
Izteka - uz austrumiem no Ances. Tek ziemeļu-ziemeļaustrumu virzienā. Ietek Lonastē netālu no tās satekas ar Stendi.
Upi nešķērso valsts autoceļi, tās krastos neatrodas lielākas apdzīvotās vietas.
Bairams
Bairams ( — ‘svinības’) var būt:
Eižens Vāgenheims
Eižens Kārlis Vāgenheims (de; dzimis, miris ) bija vācbaltu žurnālists un šahists.
Pēc profesijas bijis žurnālists, Pēterpils Telegrāfa aģentūras Rīgas nodaļas vadītājs.
Šahs
Bijis viens no Rīgas spēcīgākiem šahistiem. Rīgas Šaha biedrības 1898. gada galvenajā turnīrā dalījis otro trešo vietu ar Robertu Bētiņu (turnīra uzvarētājs bija Kārlis Bētiņš). 1. Baltijas Šaha savienības kongresā dalījis trešo piekto vietu kopā ar K. Bētiņu un H. Zeibotu.
Bijis laikraksta Rigaer Tageblatt šaha nodaļas redaktors.
Bri Lārsone
Braianna Sidonija Desolnersa (en; dzimusi ), pazīstama kā Bri Lārsone (Brie Larson), ir amerikāņu aktrise un dziedātāja.
Tēlot sākusi jau bērnībā. Filmējusies seriālos Raising Dad, "Taras piecas personības" (United States of Tara) un Community, kā arī tādās filmās kā Right on Track, "Cik man gadu?!", "Skots Pilgrims pret pasauli", "Džampstrīta 21". Atveidojusi Kerolas Denversas lomu 2019. gada Marvel Cinematic Universe filmās "Kapteine Mārvela" un "Atriebēji: Noslēgums". 2005. gadā izdevusi studijas albumu Finally Out of P.E.
2013. gadā saņēmusi kritiķu atzinību par tēlojumu filmā Short Term 12. Par lomu 2015. gada filmā "Istaba" ir saņēmusi Amerikas Kinoakadēmijas balvu, Zelta globusa balvu, BAFTA kino balvu kā labākā aktrise, kā arī vairākus citus apbalvojumus un nominācijas.
1685. gads Latvijā
Šajā lapā ir apkopoti '''1685. gada notikumi pašreizējās Latvijas''' teritorijā, kuras Kurzemes un Zemgales novadi atradās Kurzemes hercogistes sastāvā. Kurzemes ziemeļdaļā atradās Piltenes apgabals, kurš atradās Kurzemes hercogistē ar autonomijas tiesībām. Vidzemes novads ietilpa zviedru Vidzemes sastāvā, kas bija Zviedrijas domīnija, bet Latgales novads poļu Vidzemes jeb Inflantijas sastāvā, kas bija Žečpospolitas province.
Svīres tango
"Svīres tango" ir latviešu grupas Labvēlīgais Tips vienpadsmitais albums. Šajā albumā apkopotas 10 dziesmas, kuras rakstītas speciāli 2008. gada Dziesmu un deju svētku koncertuzvedumam. Dziesmas rakstījuši grupas dalībnieki Andris Freidenfelds, Normunds Jakušonoks un Ģirts Lūsis. Dziesmas ierakstītas studijā G.E.M. Producēja un dziesmu aranžējumus veidoja Edijs Gņedovskis. Ierakstā piedalījās Ance Krauze, Līga Goiževska, Zane Goiževska un Raivo Stašāns. Labvēlīgais Tips šo albumu ierakstījis sekojošā sastāvā: Andris Freidenfelds, Normunds Jakušonoks, Ģirts Lūsis, Ainis Zavackis, Pēteris Liepiņš, Artūrs Kutepovs, Kaspars Tīmanis un Oskars Ozoliņš.
Reinis Cukurs
Reinis Cukurs (1866—1946) bija latviešu skolotājs un sabiedrisks darbinieks. Sarakstījis mācību grāmatas, tūrisma ceļvežus, Mazsalacas pagasta hroniku.
Dzīvesgājums
Dzimis 1866. gada 4. februārī Veļķu pagasta Vecbrektos. Mācījās Vecpiebalgas draudzes skolā (1883—1887), Valkas skolotāju seminārā (1883—1887). Strādāja par skolotāju Mazsalacas draudzes skolā (1887—1891), Liepupē (1891—1894), atkal Mazsalacā (1894—1905).
Piedalījās 1905. gada revolūcijā, represiju laikā caur Somiju devās trimdā uz Šveici, kur Cīrihē studēja psiholoģiju, pedagoģiju un dabas zinātnes (1907—1911), strādāja par skolotāju Alpu kalnu licejā Cuocā (1916—1919).
Pēc atgriešanās dzimtenē nodibināja un vadīja Jelgavas skolotāju institūtu (1920—1923), bija Jelgavas tautas konservatorijas inspektors (1923—1927). Pēc pensionēšanās 1927. gadā atgriezās Mazsalacā. Mūža nogalē rakstīja Mazsalacas pagasta hroniku.
Miris 1946. gada 20. jūnijā Mazsalacā, apbedīts Mazsalacas kapsētā.
107. gads
107. gads bija gads, kas pēc Jūlija kalendāra sākās piektdienā.
Rihards Pāniks
Slovākijas hokeja izlases sastāvā spēlējis trīs pasaules čempionātos un 2014. gada ziemas olimpiskajās spēlēs.
Kokanīši
Kokanīši ir ciems Līksnas pagastā, Augšdaugavas novadā. Atrodas 210 km attālumā no Rīgas.
Onckuļi
Onckuļi (latgaliski: Onckuli) ir ciems Vārkavas novada Vārkavas pagastā. Atrodas pagasta rietumu daļā 2,3 km no pagasta centra Vārkavas, 8,6 km no novada centra Vecvārkavas un 210,0 km no Rīgas.
Apdzīvotā vieta atrodas nomaļus no valsts autoceļiem.
Raunas novada ciemu uzskaitījums
Šajā uzskatījumā apkopoti Raunas novada ciemi pēc Latvijas Ģeotelpiskās informācijas aģentūras datubāzes. Raunas novads sastāv no Drustu un Raunas pagastiem. Pēc LĢIA datiem Raunas novada teritorijā atrodas 24 ciemi.
Uzskatījumā attēloti tikai tie ciemi, kas pašlaik pastāv vai ir daļēji izzuduši.
Raunas pagasts
Raunas pagasta centrs atrodas Raunā, kas ir arī novada centrs. Raunas pagastā atrodas 14 ciemi, no tiem 1 lielciems, 1 vidējciems un 12 mazciemi.
Mazā Līkupe
Mazā Līkupe (arī Grābānu strauts) ir Līkupes kreisā krasta pieteka Saldus novada dienvidaustrumos. Tek dienvidu virzienā, mazapdzīvotā, mežainā apvidū. Lielākā pieteka - Celmu strauts. Ietek Līkupē pie Laugaļu kapiem.
Nikolajs Prohorkins
Nikolajs Prohorkins (ru, dzimis ) ir Krievijas hokejists, spēlē uzbrucēja pozīcijā. Pašlaik (2021) Prohorkins pārstāv KHL komandu Magņitogorskas "Metallurg". 2012. gada NHL draftā Prohorkinu ar 121. numuru, ceturtajā kārtā izvēlējās Losandželosas "Kings".
Karjera
Savu karjeru Prohorkins uzsāka Maskavas CSKA komandā. 2015. gadā Prohorkins pievienojās Ufas "Salavat Julajev", bet nākamajā sezonā Sanktpēterburgas SKA, kur viņš pavadīja trīs sezonas. 2019. gada maijā Prohorkins kā brīvais aģents pievienojās Losandželosas "Kings", bet nākamajā sezonā viņš noslēdza divu gadu līgumu ar Magņitogorskas "Metallurg".
Prohorkins, pārstāvot Olimpiskos atlētus no Krievijas, 2018. gada ziemas olimpiskajās spēlēs ieguva zelta medaļas.
Dzīru svētki
Dzīru svētki jeb mazais bairams (, ‘Īd al-Fiṭr, ) ir vieni no nozīmīgākajiem reliģiskajiem svētkiem, kas tiek svinēti musulmaņu pasaulē pēc ramadāna, islāma svēta gavēņa mēneša, tas ir, nākamā mēneša šauvala pirmajās trīs dienās. Otri nozīmīgākie svētki ir upurēšanas svētki jeb lielais bairams.
Pēc Gregora kalendāra 2012. gadā Dzīru svētki sākās 19. augustā, 2013. gadā sāksies 8. augustā, bet 2014. gadā — 28. jūlijā.
SC Bastia
Sporting Club de Bastia, biežāk zināms kā SC Bastia vai vienkārši kā Bastia, ir Francijas futbola klubs no Bastiā, pilsētas Korsikā. Klubs ir dibināts 1905. gadā. Pašlaik spēlē Francijas futbola trešajā līmenī — Nacionālajā čempionātā. Mājas spēles komanda aizvada Stade Armand Cesari stadionā, kur ir 16 480 skatītāju vietas. Lielākais panākums Bastijas kluba vēsturē ir 1978. gadā sasniegtais UEFA kausa fināls, kad divu spēļu summā komanda piekāpās PSV Eindhoven (0–0 savā laukumā, 0–3 viesos). 1980.–1981. gada sezonā Bastia izcīnīja Francijas kausu. Kluba augstākais sasniegums Francijas čempionātā ir 1976.–1977. gada sezonā izcīnītā 3. vieta.
Anete Kiršteine
Anete Kiršteine (dzimusi ) ir latviešu basketboliste, spēlē uzbrūkošās aizsardzes pozīcijā, Latvijas jaunatnes izlašu dalībniece. Pašlaik (2012) pārstāv NJCAA Seward County Lady Saints komandu.
Pārstāvējusi Rīgas 47. vidusskolu VEF Rīgas skolu superlīgā. 2011. gadā tika izcīnīta uzvara, pati spēlētāja tika atzīta par turnīra MVP. "Juglas" sastāvā izcīnījusi trešo vietu Swedbank LJBL turnīrā un RTU/Merks sastāvā — otro vietu 2010.—2011. gada LSBL sezonā (bija komandas rezultatīvākā play-off spēlēs). 2011. gada jūnija sākumā A. Kiršteine saņēma Valdemāra Baumaņa kausu kā valsts labākā jaunā basketboliste. 2011.—2012. gada sezonā pārstāv Seward County Lady Saints koledžas komandu NJCAA.
Lurda
Lurda (fr) ir pilsēta Augšpirenejos, Francijā, atrodas Pereneju pakājē. 2015. gadā iedzīvotāju skaits sasniedza 13,9 tūkstošus.
Līdz 19. gadsimta vidum Lurda bija visvairāk pazīstama ar Lurdas pili. 1858. gadā kļuva pazīstama visā pasaulē, jo meitenei vārdā Bernadete Subirū (vēlāk tika kanonizēta) esot parādījusies Jaunava Marija. Ar to Lurda kļuva par vienu no nozīmīgākajiem svētceļojumu mērķiem un nozīmīgu reliģiskā tūrisma centru. Mūsdienās to apmeklē ap 6 miljoniem cilvēku ik gadu. Otrs nozīmīgākais tūrisma centrs Francijā, trešais nozīmīgais katoļu svētceļojumu galamērķis pēc Vatikāna un Svētās Zemes.
Gūtmanis
Gūtmanis (de; sieviešu dzimtē Gūtmane) ir vācu cilmes uzvārds. Cilvēki ar šo uzvārdu:
STORK-4
STORK-4 ir Polijas uzņēmuma SatRev Zemes tālizpētes pavadonis. Tas orbītā tika palaists 2021. gada 30. jūnijā.
Pavadoni izgatavoja uzņēmums SatRev. STORK tika veidots CubeSat 3U formā uz UniBus platformas bāzes. Tam ir multispektrāls attēlveidotājs Vision-300 ar izšķirtspēju līdz 5,8 m no 500 km orbītas. Atlikusī pavadoņa 2U ir pieejama klientu kravām.
Lidojuma gaita
STORK-4 tika palaists 14:47 UTC ar nesējraķeti LauncherOne (sērijas numurs R4) no lidmašīnas Cosmic Girl (Boeing 747-400), kas pacēlās 13:53 UTC no Mohaves gaisa un kosmosa ostas (Mojave Air and Space Port). Raķetes starts notika virs Klusā okeāna punktā ar koordinātēm 120,1 rietumu garuma 33,2 ziemeļu platuma, aptuveni 200 km no Losandželosas. Kopā ar STORK-4 tika palaists analoģisks pavadonis STORK-4 Marta.
Valtenberģu muiža
Valtenberģu muiža, arī Mazsalacas pilsmuiža (de), atrodas Mazsalacā, Valmieras novadā, Latvijā, Salacas upes krastā. Kopš 2015. gada bijušajā muižas kungu mājā atrodas Mazsalacas novada muzejs.
Vēsture
Valtenberģu muižas latviskais nosaukums, iespējams, cēlies no muižas īpašnieka Balcera Falkenberga vārda. Falkenberga dzimta te dzīvojusi no 16. gadsimta vidus līdz 17. gadsimta vidum. Zviedru Vidzemes laikā 1680. gadā par muižas īpašnieku kļuva zviedru feldmaršals un Vidzemes ģenerālgubernators Kristers Horns. Pēc muižu redukcijas tā nonāca Zviedrijas karaļa īpašumā. Pēc Lielā Ziemeļu kara 1724. gadā par īpašnieku kļuva Krievijas Impērijas galma tiesas viceprezidents Vilhelms Georgs fon Felkerzāms, 19. gadsimta sākumā — fon Fītinghofu dzimta. Muižas kalpotāju mājā 1872. gadā dzimis Augusts Kirhenšteins. 1905. gada revolūcijas laikā muižas kungu māju nodedzināja. Vilhelms Bokslafs vadīja muižas atjaunošanas darbus. Pēc 1920. gada zemes reformas Valtenberga muižu sadalīja 200 vienībās (no tām 39 bijušās rentes mājas) 4245 ha kopplatībā, pils ēkā iekārtoja Mazsalacas valsts ģimnāziju. No 1929. līdz 1932. gadam notika pils rekonstrukcija, lai to pielāgotu skolas vajadzībām.
Apbūve
Tagadējās muižas apbūve veidojusies galvenokārt no 18. gadsimta otrās puses līdz 19. gadsimta pirmajai pusei, dažas ēkas tikušas celtas arī 19. gadsimta otrajā pusē. Galvenā muižas pils ir celta 1780. gadā klasicisma stilā, iespējams, projekta autors ir Drēzdenes arhitekts Fridrihs Augusts Krubzāciuss. No mūra celtajai ēkai ir trīs stāvi, stāvs mansarda jumts. 1. stāvā bijušas saimniecības telpas, 2. stāvā — muižas īpašnieka apartamenti, 3. — telpas viesiem. Ap muižas pili 18.—19. gadsimtā tika ierīkots 66,5 ha liels regulāra plānojuma parks.
Permutācija
Permutācija ir galīgas kopas visu elementu sakārtojums. Permutāciju var definēt arī kā variāciju skaitu no n elementiem pa n elementiem. Parasti permutācijas pēta kombinatorikā.
Maķedonijas futbola Pirmā līga
Maķedonijas futbola Pirmā līga ir Ziemeļmaķedonijas augstākā futbola līga, kas dibināta 1992. gadā. Čempionātā piedalās 12 komandas.
Permutācija
Nesakārtotai kopai {1,2,3} ir sešas permutācijas (sakārtotas kopas): (1,2,3), (1,3,2), (2,1,3), (2,3,1), (3,1,2) un (3,2,1). Tāpat vārda anagramma ir permutācijas piemērs. N elementu permutācijas aprēķina šādi — n×(n − 1)×(n − 2)×⋯×1 —, ko īsāk pieraksta ar faktoriāla palīdzību: "n!":
Ja elementi kopā atkārtojas, tad permutācijas no n elementiem pa k elementiem var aprēķināt šādi: nk.
Trimūrti
Trimūrti (, trimūrti) ir jēdziens hinduismā, ar kuru apzīmē trīs nozīmīgāko hindu dievību — Brahmas, Višnu un Šivas — trīsvienību. Šie trīs dievi tiek saukti arī par "Hindu triādi" jeb "Lielo trīsvienību".
Korjaku kalniene
Korjaku kalniene (ru) ir kalnu masīvs Krievijas ziemeļaustrumos. Administratīvi ietilpst Kamčatkas novadā un Čukotkas autonomajā apvidū.
Stiepjas 880 km garumā ziemeļaustrumu—dienvidrietumu virzienā gar Beringa jūras piekrasti no Anadiras līča līdz Kamčatkas pussalai. Vidējais augstums 600—1880 m, augstākais punkts ir Ļedjanajas kalns 2453 m vjl. Kalniene veidojas kā grēdu, skraustu un izolētu kalnu masīvs un bazalta plato sistēma. Virsotnēs vietām ledāji (303 km²). Upju ielejās un piekalnēs meži un krūmāji, augstāk — kalnu tundra un tuksnesis.
Vairākas zelta, sudraba, alvas, dzīvsudraba, volframa, dzelzs, sēra un akmeņogļu atradnes.
Grimma
Grimma ir pilsēta Vācijā, Saksijas zemē, Leipcigas apriņķī pie Muldes upes.
Vēsture
Grimma dibināta 1170. gadā. Dažkārt bijusi Meisenes markgrāfu un Saksijas kūrfirstu rezidences pilsēta. VDR laikā pie pilsētas atradās Padomju armijas kara bāze. Cietusi 2002. gada Eiropas plūdos, kad tika aizskalots 18. gadsimtā celtais tilts pār Muldi. 2012. gadā tas atjaunots, bet 2013. gada plūdos atkal aizskalots.
Izglītība, kultūra, tūrisms un sports
Pilsēta atrodas vēsturiskā apbūve - 1442. gadā celtais rātsnams, 1550. gadā dibinātā skola, pils.
Cilvēki
Grimma ir Saksijas hercoga Albrehta Drosmīgā (Albrecht der Beherzte, 1443-1500) un aktiera Ulriha Mīes (Ulrich Mühe, 1953-2007) dzimtā pilsēta.
1523. gada 4. aprīlī no Marietronas klostera, kas atradās pie Grimmas, izbēga grupa mūķeņu, kuru starpā bija Mārtiņa Lutera nākamā sieva Katarīna fon Bora (Katharina von Bora, 1499-1552). 17. gadsimtā vietējā skolā mācījās baznīcas mūzikas autors Pauls Gerharts (Paul Gerhardt, 1607-1676) un jurists Samuels fon Pūfendorfs (Samuel von Pufendorf, 1632-1694), bet 18. gadsimta beigās - Vidzemes garīdznieks un pedagogs Augusts Albanuss (August Albanus, 1765-1839). 1932. gadā dzimtas īpašumā Grosbotenē apglabāta urna ar Vilhelma Ostvalda pelniem.
Jans van Eiks
Jans van Eiks (nl, ; dzimis pirms apmēram 1390. gada, miris pirms apmēram ) bija flāmu gleznotājs. Viņš tiek uzskatīts par vienu no nozīmīgākajiem 15. gadsimta Ziemeļu Renesanses gleznotājiem.
Jana van Eika ievērojamākais darbs ir "Gentes altāris" (nl), kas bija poliptihs Svētā Bavo katedrālei Gentē, ko uzsāka viņa brālis Hūberts van Eiks, darbs tika pabeigts 1432. gadā. Vēl ir tādu darbu kā "Kardināls Nikola Albergati" (apmēram 1432. gads), "Vīrietis ar sarkanu turbānu" (1433; visticamāk tas bija van Eika pašportrets), "Georga van der Pales Dievmāte" (1436) autors. Ir gleznojis portretus, miniatūras.
Mazā Draudzības iela
Mazā Draudzības iela ir iela Jūrmalā, Kaugurciema apkaimē. Mazā Draudzības iela sākas krustojumā ar Talsu šoseju un beidzas krustojumā ar Draudzības ielu. Kopējais ielas garums ir 190 metri, tā ir klāta ar grants segumu. Mazajā Draudzības ielā satiksmes kustība norit vienā joslā. Mazajā Draudzības ielā ir savrupmāju un vasarnīcu apbūve.
Ielu savienojumi
Mazā Draudzības iela ir savienota ar šādām ielām:
Denjels Kreigs
Denjels Routons Kreigs (en; dzimis ) ir angļu aktieris un producents.
Kreigs ir spēlējis lomas vairākās plaši pazīstamās filmās: "Elizabete" (1998), "Lara Krofta: Kapeņu izlaupītāja" (2001), "Ceļš uz pekli" (2002), Layer Cake (2004), "Minhene" (2005), "Zelta kompass" (2007), "Kovboji un citplanētieši" (2011), "Meitene ar pūķa tetovējumu" (2011), "Loganam veicas" (2017), "Uz nažiem" (2019) un turpinājumā Glass Onion: A Knives Out Mystery (2022). Par lomu filmā "Uz nažiem" tika nominēts Zelta globusa balvai. Nominēts arī Emmy balvai par dokumentālo filmu One Life (2011) kā labākais teksta ierunātājs.
Attēlojis Džeimsa Bonda lomu piecās filmās: "Kazino Royale" (2006), "Mierinājuma kvants" (2008), "Operācija "Skyfall"" (2012), "007: SPEKTRS" (2015), "Nav laiks mirt" (2021). Visveiksmīgākā no šīm filmām Kreigam bija "Kazino Royale". Par lomu šajā filmā Kreigs tika nominēts Britu Kino un televīzijas mākslas akadēmijas BAFTA kino balvai.
108. gads
108. gads bija garais gads, kas pēc Jūlija kalendāra sākās sestdienā.
Groiča
Vēsture
Groiča rakstos pirmoreiz minēta 1039. gadā.
Kokanīši (Vaboles pagasts)
Kokanīši ir ciems Vaboles pagastā, Augšdaugvas novadā. Atrodas 223 km attālumā no Rīgas.
Līnuss Ulmarks
Līnuss Ulmarks (sv, dzimis ) ir Zviedrijas hokejists, spēle vārtsarga pozīcijā. Pašlaik (2023) Ulmarks pārstāv NHL klubu Bostonas "Bruins". 2012. gada NHL draftā Ulmarku ar 163. numuru, sestajā kārtā izvēlējās Bufalo "Sabres".
Karjera
Ulmarks savu karjeru uzsāka Zviedrijas hokeja līgas komandā Modo Hockey. 2015. gadā Ulmarks pievienojās Bufalo "Sabres", tomēr nākamās trīs sezonas pārsvarā Ulmarks spēlēja AHL komandā Ročesteras "Americans".
Zviedrijas hokeja izlases sastāvā Ulmarks ir piedalījies 2014. gada Pasaules čempionātā.
Bērts Renoldss
Bērtons Leons "Bērts" Renoldss (en; dzimis, miris ) bija amerikāņu aktieris, režisors un producents.
Renoldss bija viens no populārākajiem un augstāk apmaksātajiem Holivudas kinoaktieriem 20. gadsimta septiņdesmitajos gados. Piedalījies tādās filmās kā 1972. gada Džona Būrmena filmā Deliverance, 1974. gada Roberta Oldridža filmā The Longest Yard un 1977. gada Hela Nīdema filmā Smokey and the Bandit.
Bijis nominēts Amerikas Kinoakadēmijas balvai un BAFTA kino balvai par lomu 1997. gada Pola Tomasa Andersena filmā "Naktis bugi stilā". Par šo lomu ieguvis Zelta globusa balvu. Otru Zelta globusa balvu, kā arī Emmy balvu ieguvis par lomu TV komēdijas seriālā Evening Shade (1990-1994).
Mazā Dzirnavu iela
Mazā Dzirnavu iela ir iela Jūrmalā, Slokas apkaimē. Mazā Dzirnavu iela sākas krustojumā ar Jēkabpils ielu un beidzas krustojumā ar Zivju ielu. Kopējais ielas garums ir 250 metri, tā ir klāta ar asfalta segumu. Mazajā Dzirnavu ielā satiksmes kustība norit vienā joslā.
Ķīvīte
Ķīvīte (Vanellus vanellus) ir tārtiņu dzimtas (Charadriidae) bridējputns. Tā ir izplatīta plašā areālā Eirāzijā uz dienvidiem no Ziemeļu polārā loka, no Atlantijas okeāna līdz Klusajam okeānam. Lielākā daļa populācijas ir gājputni, bet siltāko reģionu ķīvītes ir nometnieki. Ģeogrāfisko variāciju nav.
Izplatība
Sastopama visā Eiropā un tālāk uz austrumiem Kazahijā, Sibīrijas dienvidu daļā, Mongolijā, Ķīnas ziemeļos un Tālajos Austrumos. Sastopama arī Turcijā un Irānas ziemeļrietumos. Ķīvīte ir gājputns un ziemo Rietumeiropā, Atlantijas okeāna austrumpuses salās, Vidusjūras reģionā, Ziemeļāfrikā, Tuvajos Austrumos, Indijas ziemeļos, Ķīnā, Korejā un Japānā. Ķīvīte reizēm ieklejo Ziemeļamerikā, īpaši pēc lielām vētrām.
Latvijā
Ķīvīte Latvijā ir parasta ligzdotāja un caurceļotāja, retos gadījumos pārziemo. Latvijā atgriežas marta beigās un aprīļa sākumā. Līdzīgi citiem agrajiem gājputniem ķīvītes Latvijā sāk atgriezties arvien agrāk pavasarī un pēdējā laikā manītas pat ziemā, atgriežoties februāra beigās. Ligzdošanai izvēlas mitras pļavas, ganības un tīrumus ar īsu veģetāciju, vietas, kur tā var atrast savu iecienīto barību — sliekas. Sastopama arī purvos un citās mitrās vietās. Latvijā ligzdo 12 000—15 000 ķīvīšu pāru. 2000. gadā ķīvīte ir izvēlēta par Latvijas dabas simbolu — Gada putns 2000.
Izskats
Ķīvīte ir vidēji liels bridējputns, augumā nedaudz mazāka kā balodis. Tās ķermeņa garums 28—31 cm, spārnu izplētums 82–87 cm, svars 128—330 g. Apspalvojums uz vēdera balts, zemastei kļūstot kanēļbrūnai, uz krūtīm tas ir melns, bet pazode un vaigi balti vai pelēki. Pāri pierei, kā iezīmējot sejas asi, šaura, melna josla, kas nobeidzas ar garo, šauro, viegli pamanāmo cekulu. Zem katras acs vēl pa košai, melnai švīkai. Pakausis tumši pelēks. Mugura un spārni no virspuses tumši, ar zaļi—violetu metālisku spīdumu. Pirmās trīs lidspalvas ar baltiem galiem. No apakšas spārni līdz elkoņa locītavai ir balti, otra puse spārniem melna. Mātītes, salīdzinot ar tēviņiem, ir blāvākas, sejas krāsas neveido asus kontrastus, arī cekuls ir īsāks. Krāsās tās izskatās līdzīgākas tēviņam ārpus vairošanās sezonas. Jaunajiem putniem tāpat kā mātītēm ir īsāks cekuls, turklāt tas ir tumši brūns, arī tā kopējais apspalvojums ir matēts, bez metāliskā spīduma. Mugurpusē apspalvojumā dzeltenbrūni raibumiņi. Lidojumā ķīvīti var pazīt pēc tās garajiem, platajiem, noapaļotajiem spārniem un tai raksturīgā svaidīgā lidojuma — tā bieži maina lidojuma augstumu un virzienu.
Uzvedība
Ķīvīti visbiežāk var novērot lauksaimniecības tīrumos, bet tā uzturas dažādās mitrās vietās: apūdeņotos laukos, pļavās, ganībās, upju krastos un citās līdzīgās vietās. Ziemeļu ligzdošanas vietas ķīvītes atstāj agri, laikā no jūnija līdz augusta beigām. Pirms aizlidošanas pulcējas baros, bieži sasniedzot līdz pat vairākiem simtiem putnu. Ķīvītes viena ar otru komunicē, izmantojot lidojumu un kliegšanu, tos savstarpēji kombinējot dažādos veidos. Izšķir dažāda rakstura kliedzienus, trauksmes, uzbrukuma, informatīva rakstura, piemēram, teritorijas pamešanas kliedziens.
Barība
Ķīvītes ir aktīvas diennakts gaišajā laikā. To barība ir dažādi bezmugurkaulnieki, galvenokārt kukaiņi (skudras, bites, sienāži, spāres, cikādes, viendienītes ) un to kāpuri, zirnekļi, gliemeži, tārpi, īpaši sliekas, nelielas zivtiņas, vardes, arī sēklas un citas augu daļas. Putnēniem galvenā barība ir sliekas un garkājodu kāpuri.
Ligzdošana
Ķīvītes veido monogāmus pārus. Visbiežāk pārī abi putni ir viena vecuma. Mātīte dzimumbriedumu sasniedz gada vecumā. Ķīvītes ligzdošanas laikā ir teritoriālas un nenogurstoši uzmana savu teritoriju. Ligzdas apkārtnē tās var būt agresīvas, izdodot uztraukuma saucienus un pikējot pretī ienaidniekam. Īpaši agresīva ir mātīte pret citām mātītēm, aizsargājot savas tiesības uz tēviņu. Var izšķirt trīs veida agresivitātes modeļus. Pirmais ir agresīvs skrējiens pretī nelūgtajai viešņai ar izstieptu kaklu, saboztām krūšu spalvām. Satiekoties aci pret aci, mātīte pretinieci cenšas iebiedēt ar kliegšanu. Otrais uzvedības modelis, kurš novērots visbiežāk, ir agresīvs uzbrukums bez brīdinājuma, ietverot knābšanu, speršanu un pretinieces purināšanu. Trešais veids ir uzbrukums no gaisa, pikējot un uzbrūkot ar papildus spēku. Tēviņiem vienam pret otru šāda uzvedība nav novērota.
Gadā ķīvītēm parasti viens perējums, tomēr, ja dējums aiziet bojā, tas tiek atkārtots. Tās ligzda ir vienkārša bedrīte uz zemes, kas izklāta ar saknītēm, sausu zāli un līdzīgu apkārtnē pieejamu materiālu. Vieta parasti tiek piemeklēta pļavā ar īsu zāli, kur tuvumā ir daudz labu barošanās vietu. Dējumā parasti 4 gaiši brūnas olas ar tumšiem raibumiem. Perē abi vecāki, kā arī par putnēniem rūpējas abi vecāki. Inkubācijas periods ilgst 22—28 dienas. Mātīte kopumā perē vairāk stundu nekā tēviņš, toties tēviņš tikmēr aizsargā teritoriju. Mazuļi ir ligzdbēgļi, un līdzko tie ir izšķīlušies ģimene ligzdu pamet. Vecāki rūpējas par tiem, ierādot labākās barošanās vietas, bet mazuļi barojas paši. Vecāki bezbailīgi aizsargā putnēnus un, ja ir nepieciešams, tēlo savainotu putnu, lai aizvilinātu ienaidnieku. Ķīvītes dzīves ilgums var sasniegt 26 gadus, lai gan parasti ir apmēram 3—4 gadi.
Umurgas draudzes novads
Umurgas draudzes novads bija viens no 16 Vidzemes guberņas Valmieras apriņķa (līdz 1783. gadam — Rīgas apriņķa) draudzes novadiem.
Vēsture
Umurgas draudzes novads izveidojās Rīgas arhibīskapijas Līvu galā, Umurgas baznīca celta 1496. gadā, draudzes novads pirmo reizi rakstos minēts 1509. gadā. Livonijas kara laikā 1558. gadā to postīja Ivana IV karaspēks. 1582. gadā iekļauts Pārdaugavas hercogistes Pērnavas vaivadijas sastāvā. Zviedru Vidzemes muižu revīziju laikā 1645. gadā draudzes novadā bija 25 muižas. Baznīca pārbūvēta 1859. gadā.
Muižas
Umurgas draudzes novadā 1826. gadā bija šādas muižas:
Nakts autobusa maršruts N3
'''N3. nakts autobusa maršruts''' bija Rīgas sabiedriska transporta maršruts, kas kursēja no Centra uz Daugavgrīvu. Kursē naktī no piektdienas uz sestdienu un no sestdienas uz svētdienu. Tika slēgts 2021. gada 21. martā sākoties COVID-19 pandēmijai Latvijā.
Maršruts tika atklāts 2011. gada 10. jūnijā, bet slēgts 2020. gada 21. martā, sākoties COVID-19 pandēmijai Latvijā.
Maršruts
Centrs — Daugavgrīva kursēja pa šādām ielām: Marijas iela, 13. janvāra iela, 11. novembra krastmala, Akmens tilts, Uzvaras bulvāris, Raņķa dambis, Daugavgrīvas iela, Daugavgrīvas šoseja, Gaigalas iela, Stūrmaņu iela, Gobas iela, Kapteiņu iela, Flotes iela un Parādes iela.
Daugavgrīva — Centrs kursēja pa šādām ielām: Parādes iela, Flotes iela, Kapteiņu iela, Gobas iela, Stūrmaņu iela, Gaigalas iela, Daugavgrīvas šoseja, Daugavgrīvas iela, Raņķa dambis, Uzvaras bulvāris, Akmens tilts, 11. novembra krastmala, 13. janvāra iela un Marijas iela.
Pieturvietas
Maršrutā bija 53 pieturas.
Gnatostomulīdi
Gnatostomulīdi (Gnathostomulida) ir jūras bezmugurkaulnieku tips no gnatiferu kladas. Tiem ir mikroskopiski izmēri (0,5—1 mm, daži līdz 4 mm garumā). Gnatostomulīdi dzīvo jūras seklūdenī (parasti līdz 25 metriem, retāk līdz 400 m) dūņainā smilšu gruntī. Tie spēj panest skābekļa trūkumu, kā arī sērūdeņraža un organisko piesārņojumu. Aprakstītas ap 100 recentas sugas. Izmirušas formas nav zināmas.
Uzbūve un fizioloģija
Gnatostomulīdi ir pavedienveidīgi tārpi ar caurspīdīgu ķermeni garumā līdz 4 mm. Ķermeņa priekšējā daļa jeb galva vai rostrums ir nodalīta no pārējā ķermeņa ar šaurāku kakla nodalījumu. Līdzīgi, kā skropstiņtārpiem, apvalka šūnas ir ar skropsiņām, kuru saskaņota kustība nodrošina organisma pārvietošanos. Gnatostomulīdu epitēlijs ir monociliārs, t.i. katrai apvalka šūnai ir viena skropstiņa. Bez to, kaut kādu kustību nodrošina muskulatūra, kas ļauj gnatostomulīdiem locīties un sarauties. Ķermeņa dobuma nav, kā arī nav asinsrites un elpošanas sistēmas. Nervu sistēma ieguļ tieši zem epitēlija. Nepāra frontālais ganglijs ar pierīkles konnektīviem ir savienots ar nepāra rīkles gangliju. No konnektīviem atiet viens vai daži garenisko nervu stiegru pāri. Sensoros orgānus veido pārveidoti nekustīgi sariņi, kas atrodas ķermeņa priekšējā daļā sariņu kūlīšu (cirru) veidā un īpašas kolbveidīgas šūnas ar dobumu, kurā atrodas spiraliski savīta skropstiņa.
Mute atrodas uzreiz aiz rostruma ķermeņa vēdera pusē. Rīklē ir ar muskulatūru savienots žokļu pāris ar sīkiem zobiņiem. Mutes aizmugurējā malā atrodas plātnīte ar ķīļveidīgiem izaugumiem, ar kuru palīdzību tārpi nokasa apaugumu plēvītes no smilšu graudiņiem. Zarna no vienslāņaina epitēlija stiepjas līdz ķermeņa aizmugurējam galam. Pastāvīgas anālās atveres nav, taču iespējama pagaidu ānusa veidošanās.
Izvadorgānu sistēmu veido trīsšūnu pāra protonefrīdiji. Tie sastāv no no vienas terminālās šūnas ar vienu sariņu, viena kanālā šūna un epidermas šūnas, kurā iespiežas kanālā šūna.
Reproduktīvā sistēma un vairošanās
Visi gnatostomulīdu pārstāvji ir hermafrodīti. Katram īpatnim ir viena olnīca un viens vai divi sēklinieki. Filospermoidea spermatozoīdi ir pavedienveidīgi ar vienu aizmugurējo vicu. Bursovaginoidea spermatozoīdi ir bez vicām. Vienām sugam tie ir sīki (3—4 μm) un ieapaļi, citām lieli (60—70 μm) un konusveidīgi. Apaugļošanās ir iekšēja, dažām sugām ir kopulācijas orgāni. Pēc apaugļošanās vienīgā ola izkļūst ārpusē, pārplēšot vecāka ķermeņa sieniņu un piestiprinās pie tuvākā smilšu graudiņa. Vecāka brūce ātri sadzīst. Attīstība ir tieša: no olas izšķiļas sīks gnatostomulīds, kura uzbūve ir tāda pati, kā pieaugušam īpatnim.
Sistemātika un filoģenēze
Kaut arī pirmo reizi gnatostomulīdus aprakstīja vācu zoologs Ādolfs Remane vēl 1928. gadā, atsevišķā taksonā, kā skropstiņtārpu kārtu, tos iedalīja jau pēc Otrā pasaules kara 1956. gadā cits vācu pētnieks Pēteris Akss. Turpmāk vairākas pazīmes, konkrēti, epidermas viensaru šūnas, lika Aksam apšaubīt gnatostomulīdu piederību skropstiņtārpiem, bet 1969. gadā austriešu pētnieks Ruperts Ridls ieteica tos uzskatīt kā atsevišķu dzīvnieku tipu, uzsverot neskaidrību šīs grupas radniecībai ar citām dzīvnieku grupām. Pašaik gnatostomulīdus, saistībā ar žokļu aparāta īpatnībām, satuvina tos ar virpotājiem, kāšgalvjtārpiem un sīkžokļaiņiem, iedalot tos gnatiferu grupā.
LBTU Tehniskā fakultāte
LBTU Tehniskā fakultāte (LBTU TF) ir 1944. gadā izveidota Latvijas Biozinātņu un tehnoloģiju universitātes fakultāte. Tehniskā fakultāte piedāvā profesionālās ievirzes kursus bērniem un jauniešiem „Inženieru labirints” un „Karjeras kompass”, 1. līmeņa profesionālo studiju programmas „Profesionālās izglītības skolotājs” un „Tehniskais eksperts”, bakalaura studiju programmu lauksaimniecības inženierzinātnē, profesionālās bakalaura studijas lietišķajā enerģētikā, dizainā un amatniecībā, mājas vidē izglītībā un mašīnu projektēšanā un ražošanā, maģistra studiju programmu pedagoģijā, profesionālo maģistra studiju programmu „Karjeras konsultants”, kā arī doktora studijas lauksaimniecības inženierzinātnē un pedagoģijā.
Struktūrvienības
1997. gada 1. septembrī fakultāte pārgāja uz institūtu sistēmu, bet 1998. gada 1. janvārī fakultātes īpašumā pārgāja bijušais Latvijas Valsts lauksaimniecības mehanizācijas un enerģētikas zinātniskās pētniecības institūts, kura pašreizējais nosaukums ir Ulbrokas zinātnes centrs. Fakultāti patlaban veido šādas struktūrvienības:
Mariehamna
Mariehamna (sv, somu: Maarianhamina) ir Olandes galvaspilsēta. Lielākā Olandu salu komūna ar aptuveni 11000 iedzīvotājiem. Mariehamnā atrodas Olandes parlaments un valdība. Tāpat kā pārējā salu teritorijā, vairums pilsētas iedzīvotāju pieder pie Somijas zviedru kopienas.
Aleksandrs Solovjovs
Aleksandrs Solovjovs (dzimis Rīgā) ir Latvijas futbolists, parasti spēlē kreisās malas aizsarga pozīcijā, Latvijas futbola izlases dalībnieks. Pašlaik (2017) pārstāv Virslīgas klubu RFS.
Klubos
Futbolista karjeru sācis Skonto kluba sistēmā. 2007. gadā ticis izīrēts citam Latvijas Virslīgas klubam JFK Olimps. 2008. gada februārī devās uz treniņnometni Turcijā kopā Sanktpēterburgas "Zenit" dublieru komandu. Vēlāk tā paša gada aprīlī vēlreiz pievienojās Zenit dublieriem, aizvadot pārbaudes mēnesi. Tā paša gada jūlijā Solovjovs izgāja pārbaudi arī Anglijas klubā Burnley. Tomēr neviena no šīm pārbaudēm ārzemēs nebeidzās ar līguma noslēgšanu. Tā paša gada 1. septembrī Solovjovs pievienojās Latvijas Virslīgas klubam FK Ventspils. 2009. gadā izgāja vēl vairākas pārbaudes ārzemju klubos, taču līgums netika parakstīts.
2010. gada augustā sakarā ar disciplīnas pārkāpumiem FK Ventspils lauza līgumu ar Solovjovu. Drīz pēc tam pievienojās Kipras 2. divīzijas klubam Atromitos Yeroskipou. 2011. gadā neilgu laiku spēlēja vienā no Anglijas zemāko līgu klubiem Nantwich Town, bet 2012. gada sezonu aizvadīja Lietuvas A līgas komandā Tauraģes "Tauras". Pēc atgriešanās Latvijā pārstāvējis klubus FC Jūrmala, Jūrmalas "Spartaks", Daugavpils "Daugava" un FB Gulbene. 2016. gada sezonas sākumā pievienojās Igaunijas klubam Sillamē "Kalev". Igaunijas Meistarlīgā aizvadīja 19 spēles un guva vienus vārtus.
Mariehamna
Pilsēta atrodas uz pussalas, un tajā atrodas divas vietējai ekonomikai ļoti nozīmīgas starptautiskās ostas, viena pilsētas austrumos, bet otra — rietumos.
Aleksandrs Solovjovs
Klubos
2017. gada sākumā atgriezās Latvijā, parakstot līgumu ar Virslīgas klubu RFS.
Izlasē
Bijis dažādu vecumu Latvijas jauniešu izlašu spēlētājs. Latvijas nacionālajā izlasē debitējis 2018. gada FIFA Pasaules kausa kvalifikācijas spēlē pret Šveici, laukumā aizvadot visas 90 minūtes.
Reičela Vaisa
Reičela Vaisa (en; dzimusi ) ir angļu filmu un televīzijas aktrise.
Vaisa ir atveidojusi lomas vairākās plaši pazīstamās filmās: "Mūmija", "Mūmija atgriežas", "Divkauja", "Konstantīns", "Uzticīgais dārznieks", "Agora", "Strūklaka", "Eragons", "Borna mantojums" un "Jaunība". Par lomu filmā "Uzticīgais dārznieks" Vaisa saņēma Amerikas Kinoakadēmijas balvu (kā labākā otrā plāna aktrise) un Zelta globusa balvu.
Kokini (Ambeļu pagasts)
Kokini ir ciems Augšdaugavas novada Ambeļu pagastā. Atrodas 236 km attālumā no Rīgas.
Mīzalvalks
Mīzalvalks ir Ķikana labā krasta pieteka Talsu novadā.
Izteka - uz dienvidiem no Jaunmuižas. Tek rietumu virzienā. Ietek Ķikanā pie Ances pagasta robežas.
Upi nešķērso valsts autoceļi, tās krastos neatrodas lielākas apdzīvotās vietas.
Bārtas katoļu baznīca
Bārtas Kristus Augšāmcelšanās Romas katoļu baznīca ir Romas katoļu Rīgas metropolijas Liepājas diecēzes draudzes baznīca. Tā atrodas Dienvidkurzemes novada Bārtas pagasta centrā Bārtā.
Vēsture
Sākoties Trešajai atmodai, Bārtā izveidojās katoļu draudze un radās nepieciešamība pēc baznīcas dievkalpojumu noturēšanai. Tāpēc deviņdesmito gadu sākumā aktīvākie katoļi ar šo problēmu vērsās pašvaldībā, pēc kā Bārtas pagasta vadība uzsāka sarunas ar draudzes prāvestu par draudzes dibināšanu Bārtā. Draudzi nodibināja un dievkalpojumus sākotnēji noturēja Bārtas kultūras namā, bet vēlāk Bārtas muzeja telpās. Sākotnēji tika iecerēta kapelas būvniecība Bārtā, taču pateicoties divu draudzes locekļu Marijas Ceriņas un Ērikas Frišmanes aktivitātēm, tika saņemts draudzes, bīskapa un pagasta atbalsts, lai agrāk iecerētās kapelas būvniecība pārtaptu par baznīcas celtniecību. 2002. gada 6. jūlijā Liepājas diecēzes bīskaps Vilhelms Lapelis konsekrēja baznīcu Bārtā, veltot to Kristus Augšāmcelšanās godam.
Raksturojums
Arhitektes Antras Siliņas projektētā baznīca ir būvēta no sarkanajiem ķieģeļiem. Tā ir modernisma stila ēka, kas celta īpašas arhitektūras formās.
Draudze
Draudze iekļaujas Romas Katoļu Rīgas Metropolijas klēra Liepājas diecēzē. Draudzi apkalpo prāvests Gatis Mārtiņš Bezdelīga. Dievkalpojumi noris divas reizes mēnesī, darbojas Svētdienas skola. Dievnamā uz dievkalpojumiem, laulībām un citām ceremonijām iespējams pulcēties arī citu konfesiju ticīgiem cilvēkiem.
Dienvidosetijas pilsētu uzskaitījums
Šajā uzskaitījumā apkopotas pašpasludinātās Dienvidosetijas pilsētas. Dienvidosetijass teritorijā atrodas 4 pilsētas.